Château Mouton Rothschild
Château Mouton Rothschild je imanje i vinarija porodice Rothschild, poznata širom svijeta po vrhunskim crnim vinima. Imanje Château Mouton Rothschild proteže se na 90 hektara vinograda kontroliranog porijekla kod Pauillaca u regiji Médoc. Historija vinarijea veže se najviše uz dva imena: barona Philippa Rothschilda (1902–1988) i baronicu Philippinu Rothschild (1933–2014) koji su najviše utjecali na njen rad i rast.

Historija 
Imanje je u 18. vijeku zajedno sa imanjima Lafite i Latour bilo vlasništvo "vinskog kneza" markiza Nicolasa Alexandre de Ségura, a nakon tog porodice de Brane. Tadašnje imanje i vinariju Château Brane-Mouton kupio je na aukciji 1853. baron Nathaniel Rothschild koji se 1850. preselio iz Engleske u Francusku. Odtad je poznato pod imenom Château Mouton Rothschild.

Veliku revoluciju napravio je Philippe Rothschild, praunuk barona Nathaniela, koji od 1922. upravlja imanjem. Dvije godine kasnije počeo je isporučivati svoje vino u bocama, a ne kao što su dotad bordoški trgovci vinima radili u bačvama. Iste godine angažirao je ilustratora Jean Carlua da mu napravi etiketu za bocu. On je za svog mandata koji je trajao preko 60 godina, uveo mnoge novine koje su promijenile svijet vina i podigao ugled imanja do neslućenih visina.

Philippe Rothschild bio je zadovoljan etiketom iz 1924. sve do 1945. kad je naručio od Philippe Julliana novu etiketu. Nakon tog je od 1946. svake godine angažirao nekog od poznatih umjetnika da mu napravi etiketu za novu berbu, tako su tokom godina profilirala neka od najvećih slikarskih imena 20. vijeka: Dalí, Bacon, Chagal, Braque, Picasso, Miró...

Mouton Rothschild je 1933. kupio vinariju Société Vinicole de Pauillac i vinograde Château d’Armailhac, a 1970. vinograd Château Clerc Milon.

Izvori

Vanjske veze 
 
 Château Mouton Rothschild 

Francuske kompanije
Vinogradi